**KÚPNA ZMLUVA č. ..........................................**

**uzatvorená podľa § 409 a nasl. Obchodného zákonníka**

**medzi zmluvnými stranami**

|  |  |  |  |
| --- | --- | --- | --- |
| **PREDÁVAJÚCI** |  | **KUPUJÚCI** |  |
| Obchodné meno: |  | Obchodné meno: | TURIEC – AGRO s.r.o. |
| Sídlo: |  | Sídlo: | 038 43 Turčiansky Ďur 34 |
| IČO: |  | IČO: | 31608469 |
| DIČ: |  | DIČ: | 2020426848 |
| IČ DPH: |  | IČ DPH: | SK2020426848 |
| Bank. spojenie: |  | Bank. spojenie: | VÚB , a.s. |
| IBAN |  | IBAN | SK69 0200 0000 0006 1754 8332 |
| Zastúpený: |  | Zastúpený: | Dušan Rejduga  konateľ |
| Email: |  | Email: | turiecagro@gaya.sk |
| Tel.: |  | Tel.: | +421 901 714 408 |

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020zverejnením Výzvy na predkladanie ponúk v elektronickom obstarávacom systéme JOSEPHINE zákazku s názvom **„Rozmetadlo hnoja 2ks“.**Podkladom pre uzavretie tejto zmluvy je ponuka predávajúceho vrátane ceny uvedenej v ponuke. Predávajúci berie na vedomie, že plnenia, ktoré poskytuje na základe tejto Zmluvy tvoria súčasť projektu v rámci Programu rozvoja vidieka SR 2014 – 2022, pre Opatrenie 4, Podopatrenie 4.1.

**Čl. I.**

**PREDMET ZMLUVY**

1. Predmetom plnenia tejto zmluvy, je dodanie predmetu zákazky – Názov zákazky: **„Rozmetadlo hnoja 2ks“**v súlade s Výzvou na predkladanie ponúk, súťažnými podkladmi a ponukou, vrátane ceny uvedenej v ponuke.Predávajúci sa zaväzuje dodať kupujúcemu tovar a kupujúci sa zaväzuje zaplatiť za tovar dohodnutú kúpnu cenu a to podľa špecifikácie uvedenej v prílohe č.1 tejto Kúpnej zmluvy.

**Čl. II.**

**PLATOBNÉ PODMIENKY**

1. Kupujúci sa zaväzuje tovar prevziať a zaplatiť zaň dohodnutú kúpnu cenu v stanovenej lehote.
2. Cena podľa článku I. je konečná a nemenná a predávajúci prehlasuje, že zahŕňa všetky jeho náklady spojené sdodaním technológie a uvedením do riadnej prevádzky a zaškolením obsluhy.
3. Platobné podmienky sú nasledovné:
   1. Na základe potvrdenej objednávky (písomne, elektronicky) bude vystavená zálohová faktúra na 30 % kúpnej ceny. Splatnosť zálohovej faktúry je 14 dní.
   2. Pred dodaním bude vystavená ďalšia zálohová faktúra na 60 % kúpnej ceny. Splatnosť tejto zálohovej faktúry je 14 dní.
   3. Po dodaní, inštalácii a odovzdaní bude vystavená konečná faktúra na 100 % kúpnej ceny s odpočtom všetkých záloh. Splatnosť faktúry je 14 kalendárnych dní odo dňa doručenia faktúry na adresu sídla kupujúceho.
4. Faktúru predávajúci vystaví po dodaní predmetu zmluvy (t.j. po dodaní predmetu zmluvy spolu s dokladmi na tovar sa vzťahujúcimi, uvedenia do riadnej prevádzky a zaškolení obsluhy), pričom tovar sa považuje za dodaný jeho riadnym uvedením do prevádzky, zaškolením obsluhy a tiež podpísaním preberacieho protokolu zmluvnými stranami.

**Čl. III.**

**DODACIA LEHOTA A MIESTO PLNENIA**

1. Termín dodávky:

|  |  |
| --- | --- |
| **Termín dodávky:** | najneskôr do 13.06.2025 |

1. Miestom plnenia - odovzdania predmetu tejto zmluvy je:

|  |  |
| --- | --- |
| **Miesto plnenia:** | Turčiansky Ďur |

**Čl. IV.**

**KÚPNA CENA**

1. Cenou podľa kúpnej zmluvy sa rozumie cena za predmet zmluvy, ktorý je definovaný v čl. I tejto zmluvy.

|  |  |  |  |  |  |
| --- | --- | --- | --- | --- | --- |
| **Por.č.** | **Názov stroja** | **Typ stroja** | **ks** | **jednotková cena v EUR bez DPH** | **Cena za položku v EUR bez DPH** |
|  | **Rozmetadlo hnoja 2ks** |  |  |  |  |
|  |  |  |  | **Cena spolu bez DPH:** |  |
|  |  |  |  | **DPH:** |  |
|  |  |  |  | **Cena s DPH:** |  |

1. Cena prepravy na miesto dodania a inštalácie zariadení je súčasťou ceny za predmet kúpy.
2. Revízia elektroinštalácie nie je súčasťou kúpnej ceny. Túto revíziu si zabezpečuje kupujúci na vlastné náklady.
3. Povinnosťou predávajúceho je poskytnúť súčinnosť a doložiť dokumenty potrebné na vykonanie revízie.

**Čl. V.**

**NADOBUDNUTIE VLASTNÍCKEHO PRÁVA K TOVARU**

Zmluvné strany sa výslovne dohodli, v súlade s § 445 Obchod. zákonníka, že kupujúci vlastnícke právo k predmetu tejto zmluvy nadobudne až úplným zaplatením kúpnej ceny.

Kupujúci až do zaplatenia kúpnej ceny v plnej výške nie je oprávnený predmet plnenia tejto kúpnej zmluvy dať do prenájmu, predať, alebo inakším spôsobom scudziť a/alebo zaťažiť.

**Čl. VI.**

**ŠKOLENIE OBSLUHY, ZODPOVEDNOSŤ ZA VADY TOVARU, SERVIS**

Školenie obsluhy na vlastné náklady zabezpečí predávajúci, ktorý poučí prevádzkovateľa o základnom nastavení stroja, bezpečnej prevádzke a správnej starostlivosti o stroj.

Predávajúci poskytuje záruku za akosť tovaru špecifikovaného v Čl. I tejto zmluvy. Záručné podmienky na dodaný tovar sú uvedené v Záručnom liste stroja,kde je uvedená doba a rozsah záručného krytia.Štandardná dĺžka záručného krytia na dodávku predmetu zmluvy je 12 mesiacov odo dňa prevzatia kupujúcim. Podrobná záruka na jednotlivé časti tovaru je uvedená vo všeobecných záručných podmienkach výrobcu a kupujúci bude s ňou oboznámený pri odovzdávaní stroja.

Záruka sa nevzťahuje na bežné opotrebenie predmetu plnenia, prípadne jeho častí ani príslušenstva. Bežne opotrebiteľné diely, na ktoré sa záruka nevzťahuje, budú špecifikované v Záručnom liste stroja. Predávajúci nenesie zodpovednosť za vady spôsobené výlučne kupujúcim, najmä neodborným zaobchádzaním, nesprávnou obsluhou, nedodržaním stanovených prevádzkových podmienok alebo zanedbaním bežnej údržby. Záruka sa nevzťahuje ani na vady spôsobené prevádzkovaním stroja v rozpore so záručným listom alebo návodom na obsluhu, ktoré kupujúci prevezme spolu so strojom.

Kupujúci môže uplatniť reklamácie len v súlade s príslušnými ustanoveniami Obchodného zákonníka.

V prípade vád technológie počas záručnej doby má kupujúci právo:

požadovať odstránenie vád dodaním náhradnej technológie, dodaním chýbajúceho dielu alebo odstránením právnych vád,

požadovať primeranú zľavu z kúpnej ceny,

alebo odstúpiť od zmluvy.

Záruka neplatí, ak kupujúci nedodrží postupy zaobchádzania s tovarom určené výrobcom, ktoré mu boli písomne oznámené. Záruka sa nevzťahuje na vady spôsobené úmyselným alebo preukázateľne nesprávnym zaobchádzaním zo strany kupujúceho.

Predávajúci sa zaväzuje zahájiť servisný úkon do 24 hodín od nahlásenia poruchy. Porucha bude nahlásená telefonicky a e-mailom na kontakty uvedené v odovzdávacom protokole. Servisným úkonom sa nerozumie obhliadka chybného zariadenia.

Záručná doba sa predlžuje o čas, počas ktorého kupujúci nemohol užívať tovar z dôvodu vád, za ktoré zodpovedá predávajúci.

**Čl. VII.**

**PRIPRAVENOSŤ**

1. Na dodanie a inštaláciu predmetu tejto zmluvy je zo strany Kupujúceho potrebné bezplatne zabezpečiť nasledovné:
2. Manipulačná technika na zloženie technológie z kamiónov a jej následné umiestnenie na konečné miesto
3. Manipulačná technika na zdvíhanie sila
4. Elektrické prípojky pre technológiu
5. V prípade potreby zapožičanie manipulačnej techniky
6. Povinnosťou Predávajúceho je písomne alebo prostredníctvom elektronickej pošty informovať Kupujúceho minimálne týždeň vopred o presnej špecifikácii manipulačnej techniky a konkrétnom termíne jej zabezpečenia.
7. Povinnosťou Predávajúceho je písomne alebo prostredníctvom elektronickej pošty informovať Kupujúceho s dostatočným predstihom o elektrickej špecifikácii prípojok potrebných pre technológiu.
8. Povinnosťou Kupujúceho je písomne alebo prostredníctvom elektronickej pošty potvrdiť zabezpečenie všetkých náležitostí stavebnej pripravenosti.

**Čl. VII.**

**ODSTÚPENIE OD ZMLUVY**

Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 14 dní po splatnosti a kupujúci nezjedná nápravu ani v dodatočnej lehote určenej písomne predávajúcim.

Kupujúci môže od tejto kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 7 dní po dojednanej dobe v tejto zmluve.

Odstúpením od zmluvy, zmluva zaniká dňom keď bolo odstúpenie doručené kupujúcemu. Odstúpením od zmluvy zanikajú všetky práva a povinnosti strán vyplývajúce zo zmluvy.

Odstúpenie od zmluvy sa však nedotýka nároku zmluvných strán na náhradu škody vzniknutej porušením zmluvnej povinnosti ani nároku na dohodnutú zmluvnú pokutu.

Kupujúci sa zaväzuje po doručení odstúpenia od zmluvy zo strany predávajúceho tomuto vydať predmet zmluvy v lehote 5 dní odo dňa doručenia odstúpenia.

Predávajúci berie na vedomie, že predmet zmluvy je predmetom Zmluvy o poskytnutí nenávratného finančného príspevku. Zmluvné strany sa dohodli, že Kupujúci má právo bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly poskytovateľa neumožnia poskytnúť žiadaný nenávratný finančný príspevok na financovanie predmetu zmluvy podľa tejto zmluvy.

**Čl. VIII.**

**ZMLUVNÉ POKUTY**

Ak sa predávajúci dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), je povinný zaplatiť kupujúcemu zmluvnú pokutu vo výške 1% z celkovej kúpnej ceny bez DPH, a to za každý deň omeškania.

Ak sa kupujúci dostane do omeškania s úhradou faktúry je predávajúci oprávnený uplatniť si zmluvnú pokutu vo výške 0,05% z neuhradenej finančnej čiastky bez DPH za každý deň omeškania.

**Čl. IX.**

**ZÁVEREČNÉ USTANOVENIA**

Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.

Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá kupujúcemu pri odovzdaní predmetu kúpy.

Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a predávajúci je povinný poskytnúť súčinnosť v plnej miere. Uvedenú povinnosť musia obsahovať aj zmluvy medzi predávajúcim a jeho subdodávateľmi.

Táto kúpna zmluva je platná a účinná dňom podpisu oboma zmluvnými stranami.

Táto zmluva bola vyhotovená v štyroch exemplároch, z ktorých tri dostane kupujúci a jeden predávajúci.

Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

**Čl. X.**

**Dôverné informácie a skutočnosti. Ochrana označení**

Predávajúci a Kupujúci sa dohodli, že všetky informácie, skutočnosti, okolnosti alebo údaje týkajúce sa tejto zmluvy a spolupráce na základe tejto zmluvy, t. j. aj všetky dáta a všetky databázy, správy, technické nákresy, návrhy, dokumentácie, listiny, analýzy a ďalšie údaje, sú dôverné a predstavujú v súlade s ustanovením § 504 Občianskeho zákonníka obchodné tajomstvo príslušnej zmluvnej strany, ktorá ich vyhotovila alebo druhej zmluvnej strane oznámila či inak poskytla (ďalej spoločne len „Chránené informácie a skutočnosti“).

Zmluvné strany sa zaväzujú, že Chránené informácie a skutočnosti budú využívať výlučne na účely spolupráce podľa tejto zmluvy, a to vždy v záujme druhej zmluvnej strany, pričom o všetkých Chránených informáciách a skutočnostiach zachovajú mlčanlivosť a nebudú ich akokoľvek využívať v rozpore s týmto účelom, ani neumožnia ich využitie akejkoľvek tretej osobe.

Zmluvné strany sa zaväzujú prijať všetky potrebné opatrenia na to, aby zabránili sprístupneniu Chránených informácií a skutočností akejkoľvek tretej osobe a/alebo ich využitiu treťou osobou.

Všetky záväzky zmluvných strán uvedené v tomto ustanovení sú zmluvné strany povinné dodržiavať počas trvania tejto zmluvy, ako aj po dobu neobmedzenú po jej ukončení.

Prílohy:

Príloha č. 1 – Technická špecifikácia predmetu zmluvy

|  |  |
| --- | --- |
| **PREDÁVAJÚCI** | **KUPUJÚCI** |
| V dňa: | V dňa: |
| *podpis a pečiatka* | *podpis a pečiatka* |
|  |  |